钦定古今图书集成/明伦汇编/氏族典/第185卷 > 《郑樵通志》 > 以国为氏〈周异姓国〉
## 钦定古今图书集成/明伦汇编/氏族典/第185卷 > 《郑樵通志》 > 以国为氏〈周异姓国〉

萧氏，子姓。杜预曰：“古之萧国也”，其地即徐州萧县是
也，后为宋所并。微子之支孙大心，平南宫长万有功，
封于萧，以为附庸。宣十二年，楚灭之，子孙因以为氏。
世居丰、沛之间，裔孙不疑，为楚相春申君客。汉有丞
相酂文终侯何，六代孙望之，御史大夫。又齐武帝以
巴东王子响叛，改姓为蛸氏。